Naţionala României va mai disputa două partide de pregătire înaintea participării la Campionatul European din Germania, cu Bulgaria şi cu Liechtenstein, ambele pe stadionul Steaua din Bucureşti.
Meciul România – Bulgaria va avea loc marţi, 4 iunie, de la ora 21:30. Vineri, 7 iunie, de la ora 21:00, se va disputa partida România – Liechtenstein.
Biletele pentru aceste două jocuri sunt disponibile online, vineri, de la ora 12:00, pe site-urile bilete.frf.ro şi bilete.ro şi în aplicaţia mobilă Fan Arena by FRF, disponibilă în App Store (iOS) şi Google Play (Android). Preţul biletelor este de 35 lei (peluze), respectiv 60 lei (tribune). În zona VIP, preţul este de 400 lei.
La ambele meciuri, copiii cu vârsta sub 14 ani au acces gratuit în Family Zone, sectoarele dedicate familiilor atât la tribuna 1, cât şi la tribuna 2, alegând tipul biletului (copil) în efectuarea comenzii.
Datele copiilor trebuie, de asemenea, introduse în platforma de ticketing pentru a le fi eliberate bilete cu valoare zero. Pentru a putea achiziţiona bilete în Family Zone, în efectuarea comenzii trebuie introduse datele cel puţin ale unui copil. Fiecare comandă poate conţine maximum 5 bilete, a precizat FRF.